Diari Oficial de la Generalitat Valenciana


Sumari del DOGV 9633, del 06-07-2023 (2023/7531)

RESOLUCIÓ de 28 de juny de 2023, del conseller d'Economia Sostenible, Sectors Productius, Comerç i Treball, per la qual s'autoritza la incorporació de romanents de crèdit de l'exercici 2022 a l'exercici 2023 del pressupost de labora, per un import de cent noranta-sis milions dos-cents huitanta mil sis-cents huitanta euros amb vint-i-set cèntims (313.453.991,27). Expedient de modificació: 31.006/2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9633

Data del DOGV
:   06-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7531


Data del document
:   28-06-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 28 de juny de 2023, del conseller d'Economia Sostenible, Sectors Productius, Comerç i Treball, per la qual s'autoritza la incorporació de romanents de crèdit de l'exercici 2022 a l'exercici 2023 del pressupost de labora, per un import de cent noranta-sis milions dos-cents huitanta mil sis-cents huitanta euros amb vint-i-set cèntims (361.336.918,27). Expedient de modificació: 31.006/2023. [2023/7531]  
La Llei 8/2021, de 30 de desembre, de pressupostos de la Generalitat pel qual es va aprovar el pressupost de LABORA Servei Valencià d'Ocupació i Formació per a l'exercici 2022, incloïa en el programa 322.50 «Servei Valencià d'Ocupació i Formació» el finançament de les operacions corrents i de capital d'aquest organisme, amb una dotació inicial de 459.071.424,00 euros, per a dur a terme, entre altres, actuacions cofinançades per fons de la Unió Europea, Fons Social Europeu (FSE), en el marc del POCV 2021-2027 i del REACT-EU per ser LABORA Servei Valencià d'Ocupació i Formació el competent de la gestió i la Generalitat responsable de l'execució.  
A més, el pressupost de LABORA Servei Valencià d'Ocupació i Formació es finança amb els fons que anualment, que distribueix el Servei Públic d'Ocupació Estatal (SEPE) entre les comunitats autònomes amb competències transferides en l'àmbit laboral, i assigna a la Comunitat Valenciana un import total de 926.777.173,00 euros, en virtut d'Acord de la Conferència Sectorial d'Ocupació i Assumptes Laborals, adoptat en la reunió celebrada el 6 d'abril de 2022, i de l'Ordre TES/441/2022, de 17 de maig, per la qual es distribueixen territorialment per a l'exercici econòmic de 2022, crèdits de l'àmbit laboral finançats a càrrec dels pressupostos generals de l'estat.  
  
La Resolució de 3 de juny de 2022, del secretari autonòmic d'Ocupació, director general de LABORA, assigna 988.976.295,00 euros, per a la gestió per la Direcció General de LABORA Servei Valencià d'Ocupació i Formació, dels quals 6.111.480,00 euros són per a la modernització dels serveis públics d'ocupació i, d'altra banda, per raó de la competència, assigna un import d'1.000.000,00 per a l'execució per la Direcció General d'Emprenedoria i Cooperativisme i per a la Direcció General de Tecnologies de la Informació i les Comunicacions un import d'1.044.000,00.  
En l'ordre esmentada, en l'article segon, punt 3, s'estableix que en aplicació del que es disposa en la regla cinquena de l'article 86.2 de la Llei 47/2003, de 26 de novembre, per a l'execució d'accions i mesures de polítiques actives d'ocupació, «els romanents de fons no compromesos resultants en finalitzar cada exercici, que es troben en poder de les comunitats autònomes, continuaran mantenint la destinació específica per a la qual van ser transferits i s'utilitzaran en l'exercici següent, com a situació de tresoreria, en l'origen com a romanents que seran descomptats de la quantitat que corresponga transferir a cada comunitat autònoma».  
A més, la Conferència Sectorial del Sistema de Qualificacions i Formació per a l'Ocupació del dia 30 de maig de 2022 va aprovar els criteris de repartiment i distribució dels crèdits, i va assignar a la Comunitat Valenciana per a l'exercici pressupostari 2022 un import de 71.676.815,77 euros, per aplicar-los a iniciatives de formació professional dirigides prioritàriament als treballadors desocupats i ocupats, i per a accions de formació professional per a l'ocupació impartides amb caràcter extraordinari a través de la xarxa pública de centres de formació.  
  
Una vegada liquidat el pressupost i revisada l'execució d'aquest, s'ha comprovat que en determinats expedients derivats de la gestió de programes susceptibles de ser cofinançats amb fons finalistes han quedat pendents crèdits en fase de compromís, i en concret els finançats pel FSE, pel SEPE i pel Ministeri d'Educació i Formació Professional, per la qual cosa es planteja incorporar-los al Pressupost de 2023, agrupació romanents, a càrrec del romanent de tresoreria de l'organisme, per a finalitzar la gestió i rendir posteriorment la justificació dels fons rebuts.  
  
Vista la proposta del secretari autonòmic d'Ocupació i director general de LABORA, els informes favorables del Servei del Fons Social Europeu de la Direcció General de Fons Europeus de data 23 de juny de 2023 i de la Intervenció Delegada en LABORA Servei Valencià d'Ocupació i Formació de data 27 de juny de 2023, i en aplicació del que es disposa en l'article 45 de la Llei 1/2015, de la Generalitat, d'hisenda pública, del sector públic instrumental i de subvencions; en els articles 8.3, 21, 24 i 26 de la Llei 9/2022, de 30 de desembre, de pressupostos de la Generalitat per a l'exercici 2023; en el Decret 7/2019, de 20 de juny, del president de la Generalitat, pel qual es determinen les secretàries autonòmiques de l'Administració del Consell, i en el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, resolc:  
  
  
Primer  
Dotar en l'estat d'ingressos del Pressupost 2023, en l'aplicació 5625.9.62.03.1400.43652 «Romanent de tresoreria per a incorporació de romanents», un import de 438.445.938,27 euros.  
  
Segon  
Incorporar a l'estat de despeses del Pressupost de 2023, agrupació de romanents, els compromisos de crèdits al tancament de l'exercici 2022, per un import de 968.750.624,27 euros, segons el detall que es recull en l'annex I.  
  
València 28 juny de 2023.- El conseller d'Economia Sostenible, Sectors Productius, Comerç i Treball: Rafael Climent González.